Psalme 137 | Beibele Inthaneteng | Phetolelo ya Lefase le Lefsa
137 Dinokeng tša kua Babilona+ re be re dutše fase.+Re bile re lla ge re gopola Tsione.+ 2 Re ile ra fega diharepa tša rena+Godimo ga dihlare tša yona tša mepopoliri.+ 3 Gobane gona moo bao ba bego ba re thopile ba ile ba re kgopela gore re opele,+Gomme bao ba bego ba thabela go re kwera ba be ba re:+“Re opeleleng e nngwe ya dikopelo tša kua Tsione.”+ 4 Re ka opela bjang kopelo ya Jehofa+Nageng e šele?+ 5 Ge nka go lebala wena Jerusalema,+Gona anke seatla sa ka sa le letona se se kgone go dira selo. 6 Anke leleme la ka le nkgomarele magalagapa,+Ge e ba nka se go gopole,+Ge e ba nka se phagamiše Jerusalema ya fetaLebaka la ka le legolo la go thaba.+ 7 Hle Jehofa, gopola+ bana ba Edomo+ bao mohlang Jerusalema e bego e ewa+Ba bego ba re: “E šwalalanye! E šwalalanye go šale motheo wa yona!”+ 8 Wena morwedi wa Babilona yo a tlago go senywa,+Go tla thaba yoo a tlago go go bušetša+Go ya ka tsela yeo o bego o re swere ka yona.+ 9 Go tla thaba yo a ubulago bana ba gagoGomme a ba pšhatlaganya leswikeng le legolo.+